Παιδική κρητική καντάδα στο Δαμαβόλου Μυλοποτάμου
2025-06-18 20:00 - 23:30 (Europe/Athens) | Δαμαβόλου, Δαμαβόλου Μυλοποτάμου, Δαμαβόλου, Ρεθύμνου, Ελλάδα
Τετάρτη 18 Ιουνίου, Δαμαβόλου-Αβδανίτες
Πέμπτη 20 Ιουνίου, Πέραμα
Τρίτη 1 Ιουλίου, Αγρίδια
Δευτέρα 1 Σεπτέμβρη, Άγιος Μάμας
Έναρξη 20:00
Από τους μαθητές του μουσικού συλλόγου «Ήχώ Κρητών» κανταδόροι στα σοκάκια των χωριών.
Στα πλαίσια των εκδηλώσεων «Φεστιβάλ Μυλοποτάμου»

Μουσική βραδιά με τη Νίκη Ξυλούρη στο Καλυψώ στον Πλακιά
2025-06-18 21:00 | Kalypso Cretan Village Resort & Spa, Myrthianos Plakias, Ρεθύμνου, 740 60, Greece
Μια ξεχωριστή μουσική βραδιά με τη Νίκη Ξυλούρη θα πραγματοποιηθεί την Τετάρτη 18 Ιουνίου στο Θέατρο Ψαραντώνης, εντός του ξενοδοχείου Καλυψώ, στον Πλακιά Ρεθύμνου.
Στη σκηνή θα τη συνοδεύσουν οι: Γιώργος Ζαχαριουδάκης (πνευστά), Βαγγέλης Συλιγάρδος (μπουζούκι), Κωστής Μακάκης (βιολί).
Τη βραδιά θα τιμήσει με τη φιλική της συμμετοχή η Μαρία Λούκα.
Έναρξη 21:00 – Είσοδος 10 ευρώ.
Τηλ: 28320 31296.

Διήμερη θεατρομουσικοχορευτική παράσταση «Μεγαλώνοντας (σ)την Κρήτη» από τους Χοροκρήτες
2025-06-19 20:00 - 23:00 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Διήμερη θεατρομουσικοχορευτική παράσταση με θέμα «Μεγαλώνοντας (σ)την Κρήτη» διοργανώνει την Τετάρτη 18 και την Πέμπτη 19 Ιουνίου στο φρούριο Φορτέτζα ο Λαογραφικός Όμιλος ΧΟΡΟΚΡΗΤΕΣ.
Ώρα έναρξης 20:00
Είσοδος ελεύθερη
Θα πλαισιώσει μουσικά στις 18/6 ο Βασίλης Μακεδάκης & Ηλίας Σαββάκης (παιδικά τμήματα) και στις 19/6 ο Γιώργης Αλεξαντωνάκης (τμήματα ενηλίκων) με τα συγκροτήματά τους.

Παιδική κρητική καντάδα στο Πέραμα Μυλοποτάμου
2025-06-20 20:00 - 23:30 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Παρασκευή 20 Ιουνίου, Πέραμα
Τρίτη 1 Ιουλίου, Αγρίδια
Δευτέρα 1 Σεπτέμβρη, Άγιος Μάμας
Έναρξη 20:00
Από τους μαθητές του μουσικού συλλόγου «Ήχώ Κρητών» κανταδόροι στα σοκάκια των χωριών.
Στα πλαίσια των εκδηλώσεων «Φεστιβάλ Μυλοποτάμου».

Η παράσταση «Τρία Αληθινά Τραγούδια και ένα Ψεύτικο Παραμύθι» από το Ε.Ε.Ε.ΕΚ. Ρεθύμνου
2025-06-20 20:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μια ξεχωριστή παράσταση με τίτλο «Τρία Αληθινά Τραγούδια και ένα Ψεύτικο Παραμύθι» θα παρουσιάσει το Ε.Ε.Ε.ΕΚ. Ρεθύμνου την Παρασκευή 20 Ιουνίου 2025, στις 20:30, στο Θέατρο Ερωφίλη στη Φορτέτσα.
Συμμετέχει το 4ο Γυμνάσιο Ρεθύμνου.
Το «Ψεύτικο Παραμύθι» είναι του Γεωργίου Καλλέργη, μαντολινά και παραμυθά της Λούτρας.
Η εκδήλωση πραγματοποιείται με τη συνδιοργάνωση της Περιφέρειας Κρήτης και του Δήμου Ρεθύμνης.
Η είσοδος είναι ελεύθερη για το κοινό.

«Εν Ευθυμία Άδωμεν..»: Συναυλία της Δημοτικής Χορωδίας Ρεθύμνου
2025-06-20 21:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
«Εν Ευθυμία Άδωμεν…»: Άσματα χιουμοριστικά & εύθυμα θα ακουστούν στη συναυλία της Δημοτικής Χορωδίας Ρεθύμνου.
Διεύθυνση: Ισιδώρα Χαλκιαδάκη
Πιάνο: Νατασα Εφεντακη
Παρασκευή 20 Ιουνίου – Ώρα 21:00 – Πλατεία Μικρασιατών

Sivritos Re:ACT festival στις 21 & 22 Ιουνίου στο Θρόνος Αμαρίου
2025-06-21 19:00 - 23:55 | Θρόνος Αμαρίου, Θρόνος Αμαρίου, Θρόνος Αμαρίου, Ρεθύμνου, Ελλάδα
Ο Πολιτιστικός Σύλλογος Θρόνους – Κλεισιδίου με χαρά ανακοινώνει τη διοργάνωση του πρώτου φεστιβάλ Syrvritos Re:ACT festival, που θα πραγματοποιηθεί στις 21 και 22 Ιουνίου στο Θρόνος Αμαρίου. Ένα διήμερο πολιτιστικό γεγονός που συνδυάζει παραδοσιακή μουσική, αφήγηση, σύγχρονη τέχνη του δρόμου, παιδικό πρόγραμμα και προβολή κινηματογράφου — για μικρούς και μεγάλους.
Η φετινή διοργάνωση, εμπνευσμένη από την Παγκόσμια Ημέρα Μουσικής, ανοίγει το Σάββατο 21 Ιουνίου με την αφήγηση παραμυθιού «Παραμύθια για τη μουσική! Μετά μουσικής…», και συνεχίζεται με συναυλία παραδοσιακής μουσικής από τους Χάρη Παναγιωτάκη, Χάρη Μπάκα και Έκτορα Κυριάκου.
Την Κυριακή 22 Ιουνίου, η ομάδα Circus Camino παρουσιάζει παράσταση σύγχρονου τσίρκου και ακροβατικών, ενώ η βραδιά κορυφώνεται με την προβολή παιδικής ταινίας από το Nomad Cinema, με την υποστήριξη του Δήμου Αμαρίου.
Το όνομα Re:ACT φέρει μέσα του την έννοια της ενεργοποίησης. Πρόκειται για μια πρόσκληση σε επανασύνδεση: με την παράδοση, με τη φύση, με τον πολιτισμό, αλλά και μεταξύ μας. Σε ένα τόπο με ισχυρό ιστορικό αποτύπωμα —λίγα μόλις χιλιόμετρα από την αρχαία Σύβριτο, μια από τις σημαντικότερες πόλεις της αρχαιότητας στην Κρήτη— το φεστιβάλ φιλοδοξεί να γίνει σημείο συνάντησης και αλληλεγγύης.
Το Syrvritos Re:ACT festival απευθύνεται σε όλους: μικρούς και μεγάλους, κατοίκους και επισκέπτες, ντόπιους και περαστικούς. Σκοπός μας είναι να ριζώσει, να εξελιχθεί και να γίνει δεσμός με τον τόπο, στηρίζοντας την τοπική κοινότητα και την πολιτιστική δημιουργία.
Τοποθεσία: Θρόνος Αμαρίου
Ημερομηνίες: 21 & 22 Ιουνίου 2025
Είσοδος ελεύθερη

Παρουσίαση των «Μαθημάτων Θεάτρου» με το Βαγγέλη Λιοδάκη
2025-06-21 20:30 | Σημείο, Patriarchi Athinagora, Rethymno, Ρεθύμνου, 741 33, Greece
Τα «Μαθήματα Θεάτρου» με τον Βαγγέλη Λιοδάκη 2024-25 παρουσιάζουν τη φετινή τους εργασία με αποσπάσματα θεατρικών έργων ελληνικού και ξένου ρεπερτορίου, το Σάββατο 21 Ιουνίου 2025 στις 20:30, στο Χώρο Πολιτισμού “Σημείο” (Πατριάρχου Αθηναγόρα 17, Ρέθυμνο).
Η παρουσίαση περιλαμβάνει έργα των: Ευριπίδη, Τσέχωφ, Ίρβιν Σόου, Ντάριο Φο, Κωστούλας Μητροπούλου, Αλεξάνδρας Κ*
Συμμετέχουν οι Αντώνης Αντωνόπουλος, Μαρία Ζουρμπάκη, Τώνια Κοντογιάννη, Ελένη Μιχελουδάκη και Βούλα Στρατάκη
Η είσοδος είναι ελεύθερη.

Ευρωπαϊκή Ημέρα Μουσικής από το Μουσικό Καρπό στο Ρέθυμνο
2025-06-21 20:45 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ., Rethymno, Ρεθύμνου, 741 32, Greece
Ευρωπαϊκή Ημέρα Μουσικής από το Μουσικό Καρπό με τη συμμετοχή της Δημοτικής Φιλαρμονικής Ρεθύμνης και τις Χορωδίες (παιδική – νεανική – ενηλίκων) του Μουσικού Καρπού.
Την εκδήλωση θα παρουσιάσει η κ. Ειρήνη Γαβριλάκη αρχαιολόγος – συγγραφέας.
Η Εκδήλωση θα πραγματοποιηθεί το Σάββατο 21 Ιουνίου και ώρα 20:45 στο Κέντρο Πολιτισμικής & Κοινωνικής Διακονίας: «Θεομήτωρ» με ελεύθερη είσοδο για το κοινό και θα πραγματοποιηθεί με συνδιοργανωτή την Περιφέρεια Κρήτης, με τη στήριξη της Ιερά Μητρόπολης Ρεθύμνης & Αυλοποτάμου και με την αιγίδα του Δήμου Ρεθύμνης.

Μουσική βραδιά στον Κήπο του Μάραβελ
2025-06-21 21:00 | Maravel Garden, Spili, Ρεθύμνου, 740 53, Greece
Το Σάββατο 21 Ιουνίου, στις 9 το βράδυ, στον όμορφο Κήπο του Μάραβελ, δίπλα στη λίμνη στο Σπήλι, γιορτάζουμε το Θερινό Ηλιοστάσιο και την Παγκόσμια Ημέρα Μουσικής με μια ξεχωριστή μουσική εκδήλωση κάτω από τον καλοκαιρινό ουρανό.
Η βραδιά θα πραγματοποιηθεί δίπλα στην τεχνητή λίμνη που κοσμεί τον χώρο, προσθέτοντας μια μαγευτική ατμόσφαιρα στο φυσικό τοπίο.
Στη σκηνή: Σάκης Σακελλαρίδης & Αλεξάνδρα Βεργαδή
Με ξεχωριστό guest τον Μιχάλη Βόλακα και το συγκρότημα Σχήμα Λόγου, για μια βραδιά γεμάτη μελωδίες, συναισθήματα και ρυθμούς που θα μας ενώσουν όλους.
Ελάτε να γιορτάσουμε μαζί τη μουσική και το φως της πιο μεγάλης μέρας του χρόνου!
Σας περιμένουμε!

Παραδοσιακό γλέντι με τον Αντώνη Μαρτσάκη από τα «Πυρρίχεια Δρώμενα»
2025-06-21 21:00 | Γυμνασιο Ατσιποπουλου, Παναγιάς Ελιές, Αγίας Ζώνης, Ατσιπόπουλο, Ρεθύμνου, 741 50, Ελλάδα
Παραδοσιακό γλέντι με τον Αντώνη Μαρτσάκη διοργανώνει το Εργαστήρι Διαφύλαξης & Διάδοσης Κρητικής Κληρονομιάς «Πυρρίχεια Δρώμενα».
Σάββατο 21 Ιουνίου 2025
Αύλειος χώρος Γυμνασίου – Λυκείου Ατσιποπούλου
Τηλέφωνα κρατήσεων: 694 8536649 & 698 6770018

Βραδιά tango στο Κέντρο Βυζαντινών Τεχνών
2025-06-21 22:00 - 23:55 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Είναι γνωστό πως το Ρέθυμνο αποτελεί τα τελευταία 15 χρόνια πόλο έλξης για τους λάτρεις του τάνγκο ανά τον κόσμο χάρη στην πλούσια δραστηριότητα του Πολιτιστικού Συλλόγου TangoCultural, που με πρωτοβουλία της προέδρου του Σ. Γαλανάκη και τη συμβολή των μελών του διοργανώνει κάθε χρόνο πλήθος δραστηριοτήτων με αποκορύφωμα το Διεθνές Φεστιβάλ Τάνγκο A los Amigos στα τέλη Αυγούστου (27.08-01.09 2025).
Όμως, αυτή είναι μόνο η κορυφή. Προάγγελος του γεγονότος αποτελεί το τριήμερο σεμινάριο με το σημαντικότερο εν ζωή εκπρόσωπο του είδους, τον αποκαλούμενο και “Messi του τάνγκο”, και βασικότερο ανανεωτή του τα τελευταία 30 χρόνια, που πραγματοποιείται κάθε χρόνο στο τέλος της ακαδημαϊκής/χορευτικής χρονιάς. Ο λόγος για τον Mariano Chicho Frumboli, ο οποίος με τη διδασκαλία του έφερε στην κυριολεξία τα πάνω κάτω στο χορό! Η συμβολή του στην ερμηνεία της μουσικής (μουσικός και ο ίδιος) αλλά και στην τεχνική, με την ανάλυση της κίνησης και του νέου ρόλου της γυναίκας μέσα στο χορό είναι μοναδική και αδιαμφισβήτητη.

Η Σοφία Γαλανάκη, άμεσος “απόγονος” της διδασκαλίας του για 20 και πλέον χρόνια, κατάφερε να εξασφαλίσει για την κοινότητα του τάνγκο της Κρήτης μια σταθερή συνεργασία με το μεγάλο αυτό δάσκαλο και δημιουργό, που τιμά το νησί και την πόλη με την παρουσία του τα τελευταία χρόνια όχι μόνο στα πλαίσια του φεστιβάλ αλλά και για ένα τριήμερο σεμινάριο αφιερωμένο αποκλειστικά στη μάθηση, την εξέλιξη και δημιουργία.
Το σεμινάριο πραγματοποιείται κάθε χρόνο στα τέλη Ιουνίου (οι ημερομηνίες για τη φετινή χρονιά είναι 20-22 Ιουνίου) και συγκεντρώνει συμμετοχές όχι μόνο από τα μέλη του συλλόγου στο Ρέθυμνο αλλά και από το εξωτερικό. Φέτος φιλοξενούνται επαγγελματίες και ερασιτέχνες χορευτές από Ιταλία, Πολωνία, Ρουμανία, Ηνωμένο Βασίλειο, Γαλλία, Βέλγιο, Κύπρο, Αμερική και από πολλές πόλεις της Ελλάδας.

Στα πλαίσια του σεμιναρίου θα πραγματοποιηθούν δυο βραδιές τάνγκο (Παρασκευή 20 & Σάββατο 21 Ιουνίου) ώρα 22.00-01.00 στο Κέντρο Βυζαντινών Τεχνών, ανοιχτές στο κοινό του Ρεθύμνου, που επιθυμεί να τις παρακολουθήσει ταξιδεύοντας νοερά στα σαλόνια του Μπουένος Άιρες.
Η αυλαία πέφτει την Κυριακή 22 Ιουνίου με τον απολογισμό της δράσης και την ανανέωση του ραντεβού σε δύο μήνες για το μεγάλο γεγονός του καλοκαιριού, το Διεθνές Φεστιβάλ Τάνγκο Ρεθύμνου A los Amigos.
Πληροφορίες: info@a-los-amigos.com

Θερινό Φεστιβάλ Μυλοποτάμου: Τουρνουά Ψυχαγωγικών Παιχνιδιών Στρατηγικής
2025-06-22 11:00 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Κυριακή 22 Ιουνίου, Ξερή, Πέραμα, καφέ Νταμουλής
Κυριακή 29 Ιουνίου, Μπιρίμπα, Πέραμα, καφέ Revans
Κυριακή 20 Ιουλίου, Πρέφα, Πέραμα, αίθουσα Κ.Α.Π.Η.
11:00
Κάνουμε παρέα και διασκεδάζουμε με παιχνίδια σκέψης & στρατηγικής!
Δωρεάν δηλώσεις συμμετοχής, επιτόπου, τις ημέρες διεξαγωγής των παιχνιδιών.

Syrvritos Re:ACT festival στις 21 & 22 Ιουνίου στο Θρόνος Αμαρίου
2025-06-22 18:00 - 23:00 | Θρόνος Αμαρίου, Θρόνος Αμαρίου, Θρόνος Αμαρίου, Ρεθύμνου, Ελλάδα

Θερινή συναυλία του Δημοτικού Ωδείου Ρεθύμνης
2025-06-22 19:00, 2025-06-24 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Με τη μουσική ως οδηγό και την έμπνευση ως συνοδοιπόρο, οι μαθητές του Δημοτικού Ωδείου Ρεθύμνης σας προσκαλούν σε δύο μαγικές βραδιές γεμάτες μελωδίες, συναίσθημα και δημιουργία.
Μέσα από τον ήχο του πιάνου, τις χορδές της κιθάρας, και τις φωνές της νέας γενιάς, θα ξεδιπλωθεί μπροστά σας η πορεία ενός ολόκληρου χρόνου γεμάτου μάθηση, κόπο και όνειρα.
Ελάτε να χειροκροτήσουμε τους μικρούς και μεγάλους μουσικούς μας και να γιορτάσουμε μαζί το τέλος μιας όμορφης δημιουργικής διαδρομής.
Η παρουσία σας θα είναι η πιο όμορφη νότα της βραδιάς.
22 & 24 Ιουνίου 2025 – 19:00
Σπίτι του Πολιτισμού (Βερνάδου 12, Παλιά Πόλη – Ρέθυμνο)

Διήμερο εκδηλώσεων για τον Μανόλη Αναγνωστάκη στα Ρούστικα
2025-06-22 21:00, 2025-06-23 11:00 - 19:00 | Ρούστικα, Roustika, Ρεθύμνου, 740 58, Greece
Διήμερο εκδηλώσεων θα πραγματοποιηθεί στα Ρούστικα Ρεθύμνου για τον ποιητή Μανόλη Αναγνωστάκη για τα 100 χρόνια από τη γέννηση και τα 20 χρόνια από τον θάνατό του (9 Μαρτίου 1925 – 23 Ιουνίου 2005)!
Αναλυτικά:
ΚΥΡΙΑΚΗ 22 ΙΟΥΝΙΟΥ 2025, ώρα 21:00
Μουσικοποιητική βραδιά αφιερωμένη στον ποιητή Μανόλη Αναγνωστάκη σε επιμέλεια Μαριέλλας Βιτώρου.
ΤΡΑΓΟΥΔΙ: Μαριέλλα Βιτώρου, Σήφης Καυκαλάς
ΑΦΗΓΗΣΗ: Άθως Δανέλλης
ΠΙΑΝΟ: Γιάννης Κιαγιαδάκης
ΜΠΟΥΖΟΥΚΙ – ΤΡΑΓΟΥΔΙ: Τηλέμαχος Αθανασιάδης
ΜΠΑΣΟ: Μιχάλης Αυλωνίτης
ΒΙΟΛΙ: Άρης Συσκάκης
Θα προλογίσει ο Δημήτρης Δασκαλόπουλος, ποιητής, κριτικός, βιβλιογράφος, ιδρυτικό μέλος του Ομίλου Φίλων του ποιητή Μανόλη Αναγνωστάκη.
ΔΙΟΡΓΑΝΩΣΗ: ΔΗΜΟΣ ΡΕΘΥΜΝΗΣ ΣΕ ΣΥΝΕΡΓΑΣΙΑ ΜΕ ΤΟΝ ΠΟΛΙΤΙΣΤΙΚΟ ΣΥΛΛΟΓΟ ΡΟΥΣΤΙΚΩΝ
ΔΕΥΤΕΡΑ 23 ΙΟΥΝΙΟΥ 2025 (επέτειος θανάτου του ποιητή)
Μιλάμε για τον Μανόλη Αναγνωστάκη στο Πνευματικό – Πολιτιστικό Κέντρο και Βιβλιοθήκη Ρουστίκων «Ανέστης και Μανόλης Αναγνωστάκης».
Το Πνευματικό – Πολιτιστικό Κέντρο και Βιβλιοθήκη Ρουστίκων «Ανέστης και Μανόλης Αναγνωστάκης» θα έχει ανοιχτές τις πόρτες του από τις 11:00 π.μ. έως τις 19:00, για οργανωμένες παρουσιάσεις των εκθέσεων «Μανόλης Αναγνωστάκης: Ποιητής και πολίτης» και «Ο Ανέστης και η οικογένεια Αναγνωστάκη», τις οποίες φιλοξενεί.
Οι παρουσιάσεις θα ξεκινούν κάθε ακέραιη ώρα, θα γίνονται από μέλη του Ομίλου Φίλων του ποιητή Μανόλη Αναγνωστάκη και στο τέλος κάθε παρουσίασης το κοινό θα έχει την ευκαιρία να συνομιλήσει για τη ζωή, το έργο, τις ρίζες και την προσφορά του ποιητή με μελετητές και προσωπικούς φίλους του, οι οποίοι θα παρευρίσκονται στα Ρούστικα.
Παρακαλούνται όσοι/ες ενδιαφέρονται για τις παρουσιάσεις να δηλώσουν τη συμμετοχή τους (ώρα, αριθμός ατόμων, τηλέφωνο, διεύθυνση) μέχρι την Τετάρτη 18 Ιουνίου, στην ηλεκτρονική διεύθυνση του Ομίλου anagnostakis.om@gmail.com.
Επειδή ο αριθμός συμμετοχών σε κάθε παρουσίαση είναι περιορισμένος (20) θα τηρηθεί σειρά προτεραιότητας.
ΔΙΟΡΓΑΝΩΣΗ: ΟΜΙΛΟΣ ΦΙΛΩΝ ΤΟΥ ΠΟΙΗΤΗ ΜΑΝΟΛΗ ΑΝΑΓΝΩΣΤΑΚΗ
ΣΥΝΔΙΟΡΓΑΝΩΣΗ: ΠΕΡΙΦΕΡΕΙΑ ΚΡΗΤΗΣ – Π.Ε. ΡΕΘΥΜΝΗΣ
ΧΟΡΗΓΟΙ: PEARL BEACH HOTEL – RUSTAC – VILLAGE LITTLE HOUSE

Αναβίωση του εθίμου του Κλήδονα στα Μιξόρρουμα
2025-06-22 21:00 - 23:30 | Μιξόρρουμα, Μυξόρρουμα, Rethimno, Ρεθύμνου, 74100, Ελλάδα
Αναβίωση του εθίμου του Κλήδονα θα πραγματοποιηθεί στα Μιξόρρουμα του Δήμου Αγίου Βασιλείου.
Θα σας διασκεδάσει το συγκρότημα των Γιάννη Μιχάλα & Γιώργου Βρανά
Έναρξη 21:00. Είσοδος 5 ευρώ.
Διοργάνωση Πολιτιστικός Σύλλογος Μιξορρούματος

«Ιστορίες ν' απορείς!»: Μια θεατρική παράσταση του Πειραματικού ΓΕ.Λ. Ρεθύμνου με την θεατρική ομάδα του Λυκείου Λινόπετρας Λεμεσού
2025-06-22 21:15 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
“Ιστορίες ν’ απορείς!”: Μια θεατρική παράσταση/ συμπαραγωγή που προέκυψε από τη συνεργασία του “Ομίλου Θεατρικής & Μουσικής Παιδείας” του Πειραματικού ΓΕ.Λ. Ρεθύμνου Π.Κ. με την θεατρική ομάδα του Λυκείου Λινόπετρας Λεμεσού της Κύπρου.
Δύο ομάδες που δούλεψαν μαζί με στόχο τη συνδημιουργία μιας κοινής θεατρικής παράστασης και την παρουσίασή της στο θεατρικό κοινό τόσο της Λεμεσού όσο και του Ρεθύμνου.
Πρόκειται για ένα σπονδυλωτό έργο βασισμένο σε μονόπρακτα και διασκευές θεατρικών έργων των: Α. Τσέχωφ, Ζ. Κοκτώ, Κ. Μουρσελά, Γ. Νεόφυτου και Ν. Σάιμον. Ένας δημιουργικός “πειραματισμός” που αποτελεί απόπειρα πολιτιστικής συνύπαρξης και αλληλεπίδρασης.
Τι κοινό, λοιπόν, μπορεί να έχει ο Κύπριος συγγραφέας Γ. Νεοφύτου, με τον Ελλαδίτη Κ. Μουρσελά, τον Ρώσο Α. Τσέχωφ , τον Αμερικανό Νήλ Σάιμον αλλά και τον Γάλλο Ζαν Κοκτώ;
Στην παράσταση «Ιστορίες ν’ απορείς…» μέσα από μονόπρακτα αλλά και αποσπάσματα έργων των τεσσάρων θεατρικών συγγραφέων, εξετάζεται σε ύφος κωμικοτραγικό, το πώς οι άνθρωποι διαχειρίζονται τις αδυναμίες τους, τις ανασφάλειές τους, την ανάγκη για αποδοχή, τον κοινωνικό έλεγχο και τον φόβο του θανάτου μέσα από ψευδαισθήσεις που καθορίζουν την ταυτότητά τους. Η ανάγκη του ανθρώπου για ψεύδος, φαντασίωση και αυταπάτη αποτελεί κυρίαρχο μέσο επιβίωσης. Είναι σίγουρα μια παράσταση που μπορεί να μας φέρει σε επαφή με τα πιο σκοτεινά αλλά και πιο εσωτερικά κομμάτια της ύπαρξής μας!
Η πρεμιέρα του έργου πραγματοποιήθηκε στο θέατρο «Ριάλτο» της Λεμεσού στις 31/3/2025.
22 Ιουνίου – Έναρξη 21:15
Θέατρο Ερωφίλη, Κάστρο Φορτέτζα
Είσοδος ελεύθερη

Αναβίωση του εθίμου του Κλήδονα από το Λύκειο των Ελληνίδων Ρεθύμνου
2025-06-23 21:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Την Δευτέρα 23 Ιουνίου 2025 και ώρα 21:00 στην Πλατεία Μικρασιατών, το Λύκειο των Ελληνίδων Ρεθύμνης διοργανώνει εκδήλωση αναπαράστασης του πανάρχαιου εθίμου του «Κλήδονα» με την φωτιά, τα ριζικάρικα και το «αμίλητο νερό», ενώ θα πλαισιώσει το έθιμο με τις χορευτικές του ομάδες που θα παρουσιάσουν χορούς από την Κρήτη και τα νησιά μας Τζιά και Λέρο με τις φορεσιές τους και ζωντανή μουσική.
Για τους κρητικούς χορούς θα παίξουν ο Γιώργος Βρανάς, λύρα και ο Γιάννης Μιχάλας, λαούτο, με το σχήμα τους. Για τα νησιώτικα, ο Άρης Συσκάκης θα παίξει βιολί, ο Μιχάλης Κώτης, λαούτο και ο Γιώργος Ζαχαριουδάκης, τσαμπούνα και θαμπιόλια.

Εορταστική εκδήλωση λήξης κατηχητικών σχολείων της Ιεράς Μητροπόλεως Ρεθύμνης και Αυλοποτάμου
2025-06-24 20:30 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ., Rethymno, Ρεθύμνου, 741 32, Greece
Με σύνθημα «Η ενορία μας, το σπίτι μας», η Ιερά Μητρόπολη Ρεθύμνης και Αυλοποτάμου διοργανώνει εορταστική εκδήλωση για τη λήξη των μαθημάτων των Κατηχητικών Σχολείων για το σχολικό έτος 2024–2025.
Η εκδήλωση θα πραγματοποιηθεί την Τρίτη, 24 Ιουνίου 2025, στις 8:30 μ.μ., στο Κέντρο Πολιτισμικής και Κοινωνικής Διακονίας “Θεομήτωρ”.
Μια όμορφη ευκαιρία για τα παιδιά, τους γονείς και την τοπική κοινότητα να γιορτάσουν το τέλος μιας δημιουργικής χρονιάς, μέσα σε πνεύμα χαράς, πίστης και ενότητας.

Η παράσταση «Οδός Ονείρων» από τη Σχολή Μπαλέτου - Χορού Ελίνας Παναρετάκη
2025-06-24 21:30 - 23:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μια παράσταση μπαλέτου με τίτλο «Οδός Ονείρων», βασισμένη στο έργο του Μάνου Χατζιδάκι, θα πραγματοποιηθεί στο Ρέθυμνο, στις 24 Ιουνίου 2025.
Η παράσταση διοργανώνεται από τη Σχολή Μπαλέτου – Χορού «Ελίνας Παναρετάκη» και θα πραγματοποιηθεί στο Θέατρο Ερωφίλη στη Φορτέτζα.
Έναρξη 21:30.
Η είσοδος για το κοινό είναι ελεύθερη.
Με την υποστήριξη του Δήμου Ρεθύμνης.

Θεατρική παράσταση με θέμα Κλήδονας «Μνήμες του χθες... Εικόνες του αύριο...»
2025-06-25 20:00 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Θεατρική παράσταση με θέμα Κλήδονας «Μνήμες του χθες… Εικόνες του αύριο…».
Η θεατρική ομάδα του Κ.Α.Π.Η. Δήμου Μυλοποτάμου, αναβιώνει το έθιμο του Κλήδονα.
Πέραμα, Ανοιχτό θέατρο Περάματος
Έναρξη 20:00

Παρουσίαση του βιβλίου της Βάλιας Παπαδάκη - Μακρή «Διδάσκοντας στις λυκειακές τάξεις – Λίγα απ’ όσα έζησα»
2025-06-25 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
«Όσα δε μαθαίνεις στα σεμινάρια, τα μαθαίνεις στην τάξη – ή στις σελίδες αυτού του βιβλίου»
Ο Σύνδεσμος Συνταξιούχων καθηγητών Νομού Ρεθύμνου και οι Εκδόσεις Ραδάμανθυς, σας προσκαλούν στην παρουσίαση του βιβλίου της Βάλιας Παπαδάκη-Μακρή «Διδάσκοντας στις λυκειακές τάξεις – Λίγα απ’ όσα έζησα», την Τετάρτη 25 Ιουνίου 2025, στις 8 μ.μ., στο Σπίτι του Πολιτισμού (Ρέθυμνο).
Το βιβλίο θα παρουσιάσουν οι: Δρ. Χάρης Στρατιδάκης, ιστορικός ερευνητής, Γιώργος Μαυροτσουπάκης, φιλόλογος, Μάνος Γοργοράπτης, συγγραφέας και ιστορικός ερευνητής, και η συγγραφέας του βιβλίου.
Συντονίζει η Παναγιώτα Φιλλίπου-Ελευθερόγλου, πρόδρος του Συνδέσμου Συνταξιούχων καθηγητών.
Βιωματικές αφηγήσεις μιας ζωής αφιερωμένης στη δευτεροβάθμια εκπαίδευση.
Μια ζωή στην εκπαιδευτική πράξη. Από τα ορεινά χωριά του Ψηλορείτη μέχρι τα πολύβουα σχολεία των πόλεων, η Βάλια Παπαδάκη – Μακρή αφηγείται με τρυφερότητα, κριτική ματιά και εκπαιδευτική σοφία όσα έζησε μέσα στις λυκειακές τάξεις. Ένα βιβλίο για όσους δίδαξαν, διδάσκουν ή ονειρεύονται να διδάξουν, γεμάτο αλήθεια, προβληματισμό και αγάπη για τον μαθητή και το σχολείο.
Διδάσκοντας στις Λυκειακές Τάξεις – Λίγα απ’ όσα έζησα
Μετά από 42 χρόνια συνεχούς παρουσίας στις λυκειακές αίθουσες, η φιλόλογος Βάλια Παπαδάκη – Μακρή καταθέτει μια ουσιαστική και ειλικρινή μαρτυρία για την εκπαιδευτική πράξη στην ελληνική δευτεροβάθμια εκπαίδευση. Το βιβλίο της δεν αποτελεί μόνο προσωπικό χρονικό, αλλά και παιδαγωγικό σχόλιο, κοινωνική παρατήρηση και πρόσκληση για αναστοχασμό. Μέσα από βιώματα, καθημερινές στιγμές και κρίσεις, θίγονται καίρια ζητήματα: η σχέση μαθητή-εκπαιδευτικού, η αξία της αξιολόγησης, η συνεργασία μεταξύ συναδέλφων, οι εκπαιδευτικές ανισότητες και η δυναμική της έμπνευσης μέσα στην τάξη.
Η αφήγηση ξεκινά από ένα ορεινό χωριό της Κρήτης και διατρέχει δεκαετίες αλλαγών, μεταρρυθμίσεων και αγωνιών της ελληνικής εκπαίδευσης, διατηρώντας πάντοτε το νήμα της ανθρωπιάς, της αυτογνωσίας και της ευθύνης απέναντι στους μαθητές. Ένα βιβλίο που αφορά κάθε εκπαιδευτικό, φοιτητή, γονιό, πολίτη που αγωνιά για το σχολείο και την κοινωνία του αύριο

Η αυλαία του 1ου Φεστιβάλ Παραστατικών Τεχνών στο Θόλο της Φορτέτζας με «ΑΠΟΧΡΩΣΕΙΣ ΑΝΑΠΗΡΙΑΣ»
2025-06-25 21:00 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Την Τετάρτη 25 Ιουνίου 2025, στις 21.00, στο Θόλο του Φρουρίου Φορτέτζα στο Ρέθυμνο, κλείνει η αυλαία του 1ου Φεστιβάλ Παραστατικών Τεχνών για την αναπηρία που έγινε σε συνδιοργανώση του Δήμου Ρεθύμνου με το Σύλλογο Γονέων και Φίλων Ατόμων με Αυτισμό Ρεθύμνου.
Στο Θόλο στη Φορτέτσα θα γίνει σειρά προβολών ταινιών μικρού μήκους με θέμα την αναπηρία.
Οι ταινίες επιλέχθηκαν προσεκτικά από τον Καλλιτεχνικό Διευθυντή του φεστιβάλ Γιάννη Μπλέτα, σκηνοθέτη – κινηματογραφιστή, με προτάσεις από τον Αντιδήμαρχο Πολιτισμού Δήμου Ρεθύμνου – Μάνο Τσάκωνα και την Ειρήνη Κλάδου πρόεδρο του Συλλόγου γονέων και φίλων ατόμων με αυτισμό Ρεθύμνου, ώστε να αγκαλιάσουν κατα το δυνατόν το φάσμα των αναπηριών.
Οι ταινίες που θα παρουσιαστούν κατά σειρά είναι οι παρακάτω:
1. “Εμείς Οι ΑυτΟιστικοί”
Η αρχική σκέψη της δημιουργίας της ταινίας ανήκει στην ΑΜΚΕ “Αβάλη”.
Στόχος υπήρξε να καταφέρουν μέσα από την ταινία οι αυτιστικοί, να κάνουν γνώστες τις σκέψεις τους, στιγμές τις ζωής τους αλλά και τρόπους επικοινωνίας ώστε να εκφράσουν έστω το λιγότερο…τις ανάγκες τους! Πρωταγωνιστές είναι ο Βασίλης, ο Ιωάννης, ο Δαμιανός, ο Γρηγόρης και οι γονείς τους.
Παραγωγή : ΑΒΑΛΗ”
Έρευνα – θεματικές: Σοφία Γραβάνη – μητέρα.
Σκηνοθεσία – λήψεις – μοντάζ: Δημήτρης Βρακάς – σκηνοθέτης.
Σχολιασμός: Ευθαλία Καδέρογλου – Ειδική παιδαγωγός
Μαζί μας θα βρίσκεται η μητέρα του Βασίλη, Ελισσάβετ Μπενάκη.
2. “Δήθεν”
Η προετοιμασία του πάρτι για την πιο δήθεν αποφοίτηση από το Πανεπιστήμιο Κρήτης της Μαρίας. Όλη η ομάδα των Αντιηρώων προετοιμάζει με αγωνία την έκπληξη, σε ένα πάρτι που είναι καλεσμένοι όλοι.
Ένα ντοκιμαντέρ μικρού μήκους που δημιουργήθηκε από την ίδια την ομάδα των Αντιηρώων!
Σκηνοθεσία- Σενάριο : Αντιήρωες
Παραγωγή : Σύλλογος γονέων και φίλων με αυτισμό Ρεθύμνου
Μοντάζ : Γιάννης Μπλέτας
Καθοδήγηση : Γιάννης Σακαρίδης, σκηνοθέτης – τ. διευθυντής Φεστιβάλ ταινιών μικρού μήκους Δράμας, Ντενίς Νικολάκου Ψυχολόγος – Ψυχοθεραπεύτρια – Υπεύθυνη cinema therapy.
Χώρος φιλοξενίας Γυρισμάτων : ΣΗΜΕΙΟ
Η ταινία πραγματοποιήθηκε στα πλαίσια σεμιναρίου για τον κινηματογράφο σε συνεργασία με τον Γιάννη Σακαρίδη και τη Ντενίς Νικολάκου, αλλά και το Διεθνές Φεστιβάλ ταινιών μικρού μήκους Δράμας.
Μαζί μας θα σχολιάσουν η πρωταγωνίστρια Μαρία Δραμιτινού και η συνοδός – μητέρα του Οδυσσέα, Αργυρώ Πισκοπάκη, Συνοδός ΑμεΑ ΚΤΕΛ Ρεθύμνου, ενώ θα παρέμβει όποιος ΑΝΤΙΗΡΩΑΣ πήρε μέρος.
3. “Δ’ Λυκείου”
Ο Νίκος είναι απόφοιτος της Δ’ Λυκείου ενός Ενιαίου Ειδικού Επαγγελματικού Γυμνασίου-Λυκείου. Συναντάει την Αντιγόνη (κοινωνική λειτουργό) και μιλάνε για την εμπειρία του από τον στρατό, την πυγμαχία και τις κοινές τους αναμνήσεις από τα σχολεία που υπήρξαν μαζί. Μοιράζονται τα συναισθήματα και τις σκέψεις τους, ονειρεύονται μαζί και συγκινούνται αναπολώντας.
Σκηνοθεσία-Σενάριο: Αιμιλία Βακουφάρη
Διεύθυνση φωτογραφίας: Στάθης Γαλαζούλας
Μοντάζ: Ξενοφών Αγγελόπουλος
Μουσική: Μιχάλης Βρέττας
Παραγωγή: Ένωση Ελληνικού Ντοκιμαντέρ
Στην συντροφιά μας θα βρίσκεται η σκηνοθέτης – δημιουργός : Αιμιλία Βακουφάρη, Εκπαιδευτικός Προσαρμοσμένης Φυσικής Αγωγής-Προπονήτρια Στίβου ΑμεΑ.
4. “Οταν ο Ηχος σωπαίνει”
Τι δουλειά έχουν αυτοί εδώ;
Η αλήθεια είναι ότι η επιστροφή στα θρανία σε μεγάλη ηλικία δεν είναι εύκολη υπόθεση. Στην περίπτωση όμως της Μαρίας και του Χρήστου η πρόκληση είναι ακόμα δυσκολότερη.
Η ταινία δημιουργήθηκε στο πλαίσιο σχεδίου δράσης το σχολικό έτος 2021-2022 από εκπαιδευόμενους/ες του Α΄ κύκλου του Σχολείου Δεύτερης Ευκαιρίας Χανίων, με την υποστήριξη της δημιουργικής ομάδας του Φεστιβάλ Κινηματογράφου Χανίων.
Σκηνοθεσία – σενάριο: Η ομάδα
Υπεύθυνοι εκπαιδευτικοί : Ευφροσύνη Τζιαφάλια – Σμαράγδη Γαλημιτάκη.
Θα παραβρεθεί στο σχολιασμό η μία από τις δύο υπεύθυνες, η Ευφροσύνη Τζιαφάλια
5. “Τα κορδόνια του”
Η ταινία του Γυμνασίου Αλικιανού Χανίων. Μια Ταινία που δημιουργήθηκε στο πλαίσιο των εκπαιδευτικών προγραμμάτων του 6ου Φεστιβάλ Κινηματογράφου Χανίων – «cine-mathimata» – το σχολικό έτος 2017/2018. Πρόκειται για την τρίτη κατά σειρά ταινία του σχολείου. Ο πρωταγωνιστής δίνει μεγάλο αγώνα για να μάθει να δένει τα κορδόνια του. Κάθε τι εύκολο για άλλους είναι για τον ίδιο και τη μητέρα του ένα δύσκολο ταξίδι. Ίσως φτάνουν στον προορισμό τους αργότερα, έχουν όμως συνοδοιπόρους την αποδοχή, την κατανόηση και την αγάπη.
Πρωταγωνιστής, ο Μιχάλης, ένα παιδί με ήπιες διαταραχές στο φάσμα του αυτισμού, ο οποίος με συνοδοιπόρο τη μητέρα του και τον παππού του μαθαίνει να κάνει τα δύσκολα απλά, όπως να δένει τα κορδόνια του. Βασικό στοιχείο της σχέσης τους η αγάπη.Οι τρεις ευχές του; «Να ζούσε ο πατέρας μου, να μην είχα τα προβλήματα που έχω στο σχολείο και να είχα περισσότερους φίλους»
Οι δύο ταινίες ΟΤΑΝ Ο ΗΧΟΣ ΣΩΠΑΙΝΕΙ και ΤΑ ΚΟΡΔΟΝΙΑ ΤΟΥ δημιουργήθηκαν στο πλαίσιο των εκπαιδευτικών προγραμμάτων του Φεστιβάλ Κινηματογράφου Χανίων.
Ευχαριστούμε θερμά για την παραχώρηση προβολής των 2 ταινιών το Φεστιβάλ Κινηματογράφου Χανίων και τον Ματθαίο Φραντζεσκάκη, καλλιτεχνικό διευθυντή.
Στο τέλος των προβολών θα ακολουθήσει συζήτηση σε πάνελ από τους προσκεκλημένους των ταινιών, την οποία θα συντονίσει από μέρους του A Festival η Ειρήνη Κλάδου – Εκπαιδευτικός Ειδικής Αγωγής, πρόεδρος συλλόγου ατόμων με αυτισμό και ο Καλλιτεχνικός Διευθυντής του Φεστιβάλ Σκηνοθέτης Γιάννης Μπλέτας.
Η είσοδος είναι ελεύθερη για το κοινό.

Εκδήλωση με θέμα: «Ποιος ελέγχει την αλήθεια; Παραπληροφόρηση στα ψηφιακά μέσα»
2025-06-26 18:00 - 20:00 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Στο πλαίσιο του Ευρωπαϊκού Έργου Erasmus+ KA220-HED με τίτλο SHIELD vs Disinformation, διοργανώνεται την Πέμπτη 26 Ιουνίου 2025, από τις 18:00 έως τις 20:00, στο Φοιτητικό Κέντρο Ξενία στο Ρέθυμνο, προσυνεδριακή εκδήλωση – στρογγυλό τραπέζι με θέμα: «Ποιος ελέγχει την αλήθεια; Παραπληροφόρηση στα ψηφιακά μέσα».
Στην εκδήλωση θα συμμετάσχει ο Καθηγητής του ΕΚΠΑ, κ. Γιώργος Πλειός, ο οποίος θα συζητήσει με εταίρους του έργου SHIELD κρίσιμα ζητήματα που αφορούν τον Γραμματισμό στα Μέσα, τον ρόλο των ψηφιακών τεχνολογιών στην πληροφόρηση, καθώς και τις πολιτικές και κοινωνικές προεκτάσεις του φαινομένου της παραπληροφόρησης στην εποχή των ψηφιακών μέσων.
Συγκεκριμένα, με τον κο Πλειό θα συζητήσουν: ο καθ. Δημήτρης Κοτζίνος από το Cergy University της Γαλλίας, ο καθ. Γιώργος Τερζής από το VUB Πανεπιστήμιο του Βελγίου, η καθ. Ελένη Κατσαρού από το Πανεπιστήμιο Κρήτης και ο Χρήστος Γαβαλάς από την Εταιρεία ΑTC.
Το στρογγυλό τραπέζι θα πραγματοποιηθεί στην ελληνική γλώσσα και η συμμετοχή είναι δωρεάν και ανοικτή στο κοινό.
Η εκδήλωση φιλοδοξεί να ανοίξει έναν ουσιαστικό δημόσιο διάλογο γύρω από την αξιοπιστία της πληροφορίας στην ψηφιακή εποχή, προσεγγίζοντας το φαινόμενο της παραπληροφόρησης πολυπρισματικά: από την πολιτική, την κοινωνιολογική, τη δημοσιογραφική και την εκπαιδευτική οπτική, έως και την τεχνολογική διάσταση των σύγχρονων ψηφιακών μέσων.

Εκδήλωση με θέμα «Η τουλίπα στης Γιούς τον Κάμπο»
2025-06-26 19:30 | Δημαρχείο Σπηλίου, Σπήλι Ρεθύμνου, Σπήλι Ρεθύμνου, Ρεθύμνου, Ελλάδα
Το Εσπερινό Επαγγελματικό Λύκειο Σπηλίου σας προσκαλεί στην εκδήλωση με τίτλο: «Η τουλίπα στης Γιούς τον Κάμπο».
Δημαρχείο Αγίου Βασιλείου – Σπήλι
Πέμπτη 26 Ιουνίου 2025
Ώρα 19:30
Η εκδήλωση είναι αφιερωμένη στο σπάνιο ενδημικό φυτό Tulipa doerfleri, ένα μοναδικό στολίδι της κρητικής φύσης, που χρωματίζει κάθε άνοιξη της Γιούςτον Κάμπο. Η παρουσία του συνδέεται με σημαντικά ζητήματα που αφορούν την προστασία του περιβάλλοντος, τη σχέση της τοπικής κοινωνίας με το φυσικό τοπίο, αλλά και τη σύγχρονη ανάγκη για ισόρροπη ανάπτυξη.
Στο πλαίσιο της παρουσίασης, θα προβληθούν τα αποτελέσματα του φετινού περιβαλλοντικού μας προγράμματος, καθώς και εισηγήσεις μαθητών και εκπαιδευτικών των τομέων Γεωπονίας και Οικονομίας (Τουρισμού) που αναδεικνύουν τον ρόλο του φυτού τόσο ως περιβαλλοντικό κεφάλαιο, όσο και ως δυναμική ευκαιρία για την τοπική ανάπτυξη.
Με εκτίμηση,
Ο Διευθυντής, οι Εκπαιδευτικοί και οι Μαθητές
του Εσπερινού ΕΠΑ.Λ. Σπηλίου

H Σμαράγδα και η ΠΟΛΥ ΚΟΥΛ ομάδα έρχονται στο Ρέθυμνο
2025-06-26 20:30 - 22:30 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Μετά από μια σειρά επιτυχημένων εκδηλώσεων στην Αθήνα και την ηπειρωτική χώρα, η ομάδα πίσω από τη σελίδα «Η γεωγραφία είναι πολύ κουλ» κατεβαίνει στην Κρήτη, για μία περιοδεία με βραδιές κουίζ και αυτοσχέδια μαγαζάκια με όλες τις ΠΟΛΥ ΚΟΥΛ εκδόσεις!
Η Σμαράγδα (το Αρχιγεωγραφόπουλο) και η υπόλοιπη ομάδα, φέρνουν το πιο διασκεδαστικό παιχνίδι γνώσεων την Πέμπτη 26 Ιουνίου στη Μυθωδία στο Γεράνι Ρεθύμνου.
Περισσότερες πληροφορίες και εισιτήρια θα βρεις στον παρακάτω σύνδεσμο: ticketservices.gr

Τι είναι το παιχνίδι γνώσεων του ΠΟΛΥ ΚΟΥΛ;
Το παιχνίδι γνώσεων ή αλλιώς game night είναι ένα κουίζ (και όχι μόνο) με παρουσιάστρια τη Σμαράγδα (αυτή από το TikTok), που απευθύνεται σε όλα τα πλάσματα, όλων των ηλικιών (παιδιά με τη συνοδεία ενηλίκων, εφηβάκια, φοιτητές και ενήλικες)! Μόνος ή με την παρέα σου, κάθισε αναπαυτικά, δοκίμασε τις γνώσεις σου και γνώρισε ανθρώπους με την ίδια αγάπη για εξερεύνηση. Οι ερωτήσεις είναι αναπάντεχες, η διάθεση στα ύψη και πριν το καταλάβεις έχουν περάσει 3 ώρες γεμάτες γεωγραφικά φακτς και πολύ γέλιο!
Δεν χρειάζεται να έχεις καμία γνώση γεωγραφίας για να περάσεις καλά στην εκδήλωση, μόνο όρεξη για να μάθεις πράγματα! Αν βέβαια έχεις και τις γνώσεις, σε περιμένουν μοναδικά δώρα και πολύ χειροκρότημα (φόρα τα καλά σου γιατί θα ανέβεις στη σκηνή)
Σχετικά με το ΠΟΛΥ ΚΟΥΛ: Το ΠΟΛΥ ΚΟΥΛ είναι μια μικρή ερευνητική και συγγραφική ομάδα με πάθος για τη δημιουργία και τη διάδοση ωφέλιμου περιεχομένου για όλες τις ηλικίες. Στόχος της ομάδας είναι είναι να βρίσκει συνεχώς τρόπους να ενεργοποιεί την περιέργεια που όλοι είχαμε ως παιδιά, η οποία συχνά «τσακίζεται» κάπου στην πορεία προς την ενηλικίωση, μαζί με την αγάπη για εξερεύνηση και γνώση.

Η Θεατρική Ομάδα της Μητρόπολης Ρεθύμνης παρουσιάζει το έργο «Αϊ-Γιώργης» στο θέατρο Ερωφίλη
2025-06-26 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Το έργο «Αϊ-Γιώργης» του Γιώργη Καλογεράκη παρουσιάζει φέτος η Θεατρική Ομάδα της Ιεράς Μητροπόλεως Ρεθύμνης και Αυλοποτάμου. Το έργο ζωντανεύει επί σκηνής τον βίο, το μαρτύριο και τα θαύματα του Αγίου Γεωργίου, με έντονα θεατρικά και λυρικά στοιχεία.
Η παράσταση θα δοθεί στο θέατρο «Ερωφίλη» στη Φορτέτσα, την Πέμπτη 26 και την Παρασκευή 27 Ιουνίου 2025, στις 21:30, με ελεύθερη είσοδο για το κοινό.
Στην υποκριτική καθοδήγηση βρίσκεται ο Γιάννης Μπλέτας, ενώ τη μουσική υπογράφει ο Αντώνης Ζαχαράκης. Ο συγγραφέας Γιώργης Καλογεράκης ανέλαβε και τη διδασκαλία λόγου και τα κοστούμια, ενώ τα σκηνικά σχεδίασε ο Γιάννης Τσάβαλος και η ζωγραφική επιμέλεια έγινε από τη Νίνα Τσοτουλίδου. Την αφίσα φιλοτέχνησε ο Γιώργης Λελεδάκης και στην οργανωτική υποστήριξη είναι ο πατέρας Νικόλαος Νικηφόρος.

Τον θίασο αποτελούν οι Σήφης Καυκαλάς, Στάθης Γαγάνης, Μανόλης Τζωρτζινάκης, Αλέξανδρος Αλεξανδράκης, Ανδρέας Αποκορωνιωτάκης, Γιώργος Αποκορωνιωτάκης, Αντώνης Μαμαλάκης, Μάρκος Πελαντάκης, Μαρία Αποστολάκη, Στεφανία Καλαϊτζάκη, Ιωάννα Παναγουλάκη, Μαρία Νικολακάκη, Νίκος Τσουπάκης, Παναγιώτης Πουλής, Μποτόνης Μποτονάκης, Ειρήνη Λιοδάκη, Μαρία Αλεξανδράκη, Νίκος Σεβαστόπουλος και Μάριος Ανυφαντάκης, ενώ το φωτογραφικό υλικό της παράστασης επιμελήθηκαν οι Γιώργος Βαβουράκης, Βαγγέλης Δεσποτάκης και Κατερίνα Μαϊνόφ.
